Endring av vedtektene for Skillebekk vel, §3 Kontingent

Dagens ordlyd:

Medlemskontingenten fastsettes og vedtas av Årsmøte.

Medlemskontingenten gjelder for perioden 1.4 til 31.3.

----------------------------------------------------------------------------------------------------------------------------------------------------

Forslag til ny ordlyd:

Medlemskontingenten fastsettes og vedtas av Årsmøte.

Medlemskontingenten gjelder for perioden 1.1 til 31.12.

Begrunnelse:

Det er tradisjon for at medlemskontingenten betales inn per år, og ikke per styreperiode/perioden mellom to årsmøter som angitt i vedtektene.. Det vil gjøre det enklere for både kasserer og Årsmøte å holde kontroll på hvem som har betalt og ikke.

Endring av vedtektene for Skillebekk vel, §5 Styret for Solstua barnehage og Holum Skog grendehus

Dagens ordlyd:

Foreningens styre, sammen med styret i Holum Skog Velforening, har ansvaret for å organisere driften av Solstua barnehage, Holum Skog Grendehus og fellesområder rundt Grendehuset. Solstua barnehage og Holum Skog Grendehus drives som egne regnskapsenheter.

Velstyrene fastsetter instrukser og vedtekter for Solstua barnehage, Holum Skog Grendehus og for Styret for Solstua barnehage og Holum Skog Grendehus.

Foreningens styre velger blant sine medlemmer og varamedlem, til styret for Solstua barnehage og Holum Skog Grendehus, hvis sammensetning er regulert i vedtekten for dette styret.

Velstyrene godkjenner budsjett og regnskap for Solstua barnehage og Holum Skog Grendehus. Revidert regnskap for Solstua barnehage og Holum Skog Grendehus legges frem for årsmøtet til orientering.

----------------------------------------------------------------------------------------------------------------------------------------------------

Forslag til ny ordlyd:

Solstua barnehage og Holum Skog Grendehus drives som selvstendige enheter.

Foreningens styre, sammen med styret i Holum Skog Velforening, fastsetter instrukser og vedtekter for Solstua barnehage, Holum Skog Grendehus og for Styret for Solstua barnehage og Holum Skog Grendehus.

Foreningens styre velger blant sine medlemmer og varamedlemmer til Styret for Solstua barnehage og Holum Skog Grendehus, hvis sammensetningen er regulert i vedtekten for dette styret. Representanter til Styret for Solstua barnehage kan også velges ved Årsmøte, etter innstilling fra valgkomiteen.

Velstyrene godkjenner budsjett og regnskap for Solstua barnehage og Holum Skog Grendehus. Revidert regnskap for Solstua barnehage og Holum Skog Grendehus legges frem for Årsmøte til orientering.

Begrunnelse:

Det er et ønske fra Frivillighetsregisteret om en presisering av foreningens rolle i Solstua barnehage og Holum Skog Grendehus. Ettersom barnehagedriften og grendehuset er skilt ut som egne selvstendige juridiske enheter med egne organisasjonsnummer er det misvisende at det står at vi har «ansvaret for å organisere driften».